**Zápisnica zo zasadnutia Obecného zastupiteľstva**

**zo dňa 30. 10. 2014**

**Prítomní:** podľa prezenčnej listiny, ktorá tvorí súčasť zápisnice

**Program:**

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Úprava rozpočtu obce Veselé na rok 2014.
6. VZN č. 3/2014 o podmienkach predaja výrobkov a poskytovania služieb na trhových miestach a trhový poriadok v obci Veselé
7. VZN obce Veselé č. 4/2014 o niektorých podmienkach držania psov
8. Prerokovanie návrhov VZN o daniach a miestnom poplatku na rok 2015
9. Kanalizácia obce
10. Kultúrnospoločenské akcie na mesiac november a december 2014
11. Rôzne
12. Diskusia
    1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.
    2. V. Šipková, starostka obce prečítala program zasadnutia. Program zasadnutia bol schválený.
    3. V. Šipková predložila návrh na určenie overovateľov zápisnice poslancov Michala Čekana a Janku Kováčovú, zapisovateľku zápisnice Bc. Máriu Krátkú.
    4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
    5. Účtovníčka Obecného úradu Veselé p. Michalčíková Daniela predložila návrh na zmenu rozpočtu na rok 2014. Návrh zmeny rozpočtu tvorí súčasť zápisnice. Poslankyňa Janka Kováčová sa informovala o dôvode zvýšenia nákladov na elektrickú energiu za verejné osvetlenie v porovnaní s rokom 2013. Starostka obce a účtovníčka OcÚ Veselé jej vysvetlili, že v roku 2014 sú zúčtované preddavky za elektrickú energiu, vo vyúčtovacej faktúre môže byť aj preplatok.
    6. Návrh VZN č. 3/2014 o podmienkach predaja výrobkov a poskytovania služieb na trhových miestach a trhový poriadok v obci Veselé bol zverejnený na webovej stránke obce, zaslaný na schválenie ŠVPS Trnava a na okresnú prokuratúru.
    7. Starostka obce predložila na schválenie VZN obce Veselé č. 4/2014 o niektorých podmienkach držania psov.
    8. Starostka obce predložila poslancom na prejednanie návrhy VZN obce Veselé na rok 2015 o dani z nehnuteľností, o poplatku za komunálne odpady a drobné stavebné odpady, o dani za psa, o dani za nevýherné hracie prístroje, o dani za užívanie verejného priestranstva. Po diskusii sa poslanci dohodli na úprave sadzieb vo VZN o dani za užívanie verejného priestranstva a to v § 5, kde sa upravuje sadzba za umiestnenie zariadenia slúžiaceho na poskytovanie služieb a predajného zariadenia na 1,25 € a sadzba za umiestnenie zariadenia cirkusu, lunaparku a iných atrakcií na 0,1 €.
    9. Starostka obce informovala prítomných, že Združenie obcí ČOV dalo posúdiť podľa zákona č. 24/2006 Z. z. o posudzovaní vplyvov na životné prostredie, predpokladané vplyvy navrhovaného zámeru výstavby a prevádzky stavby „Borovce, Rakovice, Veselé Dubovany – dobudovanie verejnej kanalizácie, Veselé – rekonštrukcia a dostavba obecnej ČOV“ na životné prostredie (EIA).
    10. Starostka obce informovala prítomných o kultúrnospoločenských akciách, ktoré by sa mali uskutočniť do konca roku 2014. 9. 11. 2014 – šarkaniáda, 22. 11. 2014 – obecná zabíjačka, 30. 11. 2014 posedenie s dôchodcami, Mikuláš a Novoročný ohňostroj.
    11. Rôzne

Po zverejnení zámeru odpredať obecný majetok starostka obce navrhla odsúhlasenie vypracovania a podpísania kúpno-predajnej zmluvy na predaj obecného majetku vedeného na LV 900a to p. č. 1733/4 zastavané plochy vo výmere 12 m2 v k. ú. Veselé, podľa geometrického plánu č. 43580718-S-Gs-F-212/2014 na oddelenie pozemkov p. č. 1733/4, 152, 151/1, 151/2 a zameranie rozostavanej stavby na parcele č. 152, žiadateľovi: Ľubomír Gondál, Sídlisko 9. Mája 318/3, 922 03 Vrbové za cenu 5,00 €/m2, z dôvodu hodného osobitného zreteľa.

Pracovníčka Obecného úradu Veselé p. Michalčíková informovala prítomných o nevyčerpanej dovolenke starostky obce. Poslanec obecného zastupiteľstva navrhol na schválenie preplatenie 25 dní nevyčerpanej dovolenky za rok 2013 starostke obce Veselé Viere Šipkovej.

Starostka obce oboznámila prítomných s požiadavkou p. Martiny Glachant o poskytnutie priestorov na organizovanie kurzov anglického jazyka. Predpokladaný termín je január 2015. Má záujem organizovať všeobecné kurzy pre začiatočníkov a pokročilých, kurzy prispôsobené deťom od predškolského veku do 10 rokov, prípravné kurzy na maturitné skúšky.

Starostka obce informovala prítomných s požiadavkou p. Adamca Ľuboša o umiestnenie anténneho systému na budovu Obecného úradu.

V súvislosti s nastávajúcou zimnou sezónou starostka obce informovala prítomných o zabezpečovaní zimnej údržby komunikácií a jednaní s predstaviteľmi SPD . Doteraz zabezpečovala zimnú údržbu firma Šupa Veľké Kostoľany, ktorá ju zabezpečuje aj okolitým obciam. Z tohto dôvodu práce boli prevedené oneskorene. SPD Veselé predbežne prisľúbilo uzatvoriť s obcou zmluvu.

Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa 30. 10. 2014**

**Uznesenie Obecného zastupiteľstva vo Veselom č. 43/2014**

Obecné zastupiteľstvo vo Veselom

Schvaľuje

program zasadnutia na deň 30. 10. 2014

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 44/2014**

Obecné zastupiteľstvo vo Veselom

určuje

overovateľov zápisnice poslancov Michala Čekana a Janku Kováčovú, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 45/2014**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 11. 9. 2014.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 46/2014**

Obecné zastupiteľstvo vo Veselom

schvaľuje

zmenu rozpočtu Obce Veselé na rok 2014. Rozpočet príjmov obce Veselé na rok 2014 vo výške 473 619,00 €, rozpočet výdavkov obce Veselé na rok 2014 vo výške 476619,00 €.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 47/2014**

Obecné zastupiteľstvo vo Veselom

schvaľuje

všeobecne záväzné nariadenie obce Veselé č. 4/2014 o niektorých podmienkach držania psov.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 48/2014**

Obecné zastupiteľstvo vo Veselom

Schvaľuje

Predaj pozemku vo vlastníctve obce Veselé, vlastnícky podiel 1/1, v katastrálnom území Veselé, LV 900, parcela č. 1733/4 zastavané plochy a nádvoria vo výmere 12 m2 za cenu 5,00 € za m2, t. z. dohodnutá kúpna cena za pozemok je 60,00 €, Ľubomírovi Gondálovi, bytom Sídlisko 9. mája 318/3, 922 03 Vrbové, podľa zákona SNR č. 138/1991 Zb. o majetku obcí v znení neskorších predpisov, § 9a odst. 8, písm. e z dôvodu hodného osobitného zreteľa: vlastníci nehnuteľnosti p. č. 151 a p. č. 152 a rodinného domu s. č. 3 užívali predmetnú časť parcely č. 1733/1 zastavané plochy vo vlastníctve obce Veselé niekoľko generácií v presvedčení, že je súčasťou parcely č. 151. Je na nej vybudovaná prípojka plynu k nehnuteľnosti, ktorá svojim umiestnením a využitím tvoria neoddeliteľný celok s asanovanou stavbou rod. domu súpisné číslo 3. Po kolaudácii rozostavenej stavby na parcele č. 152 bude tvoriť súčasť novovybudovaného rodinného domu.

Prítomných 7 poslancov

Schválilo 6 poslancov, neschválila poslankyňa Janka Kováčová

**Uznesenie Obecného zastupiteľstva vo Veselom č. 49/2014**

Obecné zastupiteľstvo vo Veselom

schvaľuje

preplatenie 25 dní nevyčerpanej dovolenky za rok 2013 starostke obce Veselé Viere Šipkovej

Prítomných 7 poslancov

Schválilo 6 poslancov, zdržal sa hlasovania poslanec PhDr. Peter Koiš

Vo Veselom 30. 10. 2014

Viera Šipková

Starostka obce

Zapísala: Bc. Mária Krátká .........................................................

Overovatelia zápisnice:

Michal Čekan ..........................................................

Janka Kováčová ............................................................